Аԥсны Жәлар реизарахь акандидатцәа ралхра закәандароуп, ҳәа аҳәамҭақәа шыҟалоз аадыруан, ҳәа лҳәеит аполитолог Далила Ԥлиаԥҳа. Аполитолог лажәақәа рыла, зегь раԥхьа иргыланы иҳәатәуп, Аԥсны Жәлар риезарахь алхрақәа даара ицәгьамкәаны имҩаԥысит. Акандидатцәа рхыԥхьаӡара ахьырацәаз бзиоуп, лҳәеит лара.
"Убри аҟынӡа акандидатцәа рхыԥхьаӡара рацәан, уи иаанаго акоуп — ажәлар ирнырны ирҭахуп Апарламент ахь анеира. Убас иаԥуп, егьырҭ аҳәынҭқаррақәа рҟынтә алхрақәа рахь жәларбжьаратәи анаԥшцәа аарыԥхьоит, дара алхрақәа реиҿкаашьа зеиԥшроу гәарҭоит. Егьырҭ реиԥш ҳаргьы еснагь иааҳаԥхьоит анаԥшцәа, сынтәа иҟан Арцахынтә, Преднестровиантәи, Урыстәылантәи, ажәакала имаҷӡамызт. Урҭ зегьы инеицҿакны иазгәарҭеит алхрақәа иманшәаланы имҩаԥысит ҳәа", — ҳәа лҳәеит Далила Ԥлиаԥҳа.
Аполитолог илҳәеит, агәра ганы дшыҟаз Қарҭҭәыла арҭ алхрақәа шрыдрымкылоз.